
ELŐTERJESZTÉS


Sáska   község Önkormányzata Képviselő-testületének
2017. február 13-án  tartandó nyilvános ülésére

                    Tárgy: Polgármester, alpolgármester  tiszteletdíjának, költségtérítésének 
               megállapítása

                           Készítette: Takács Lászlóné jegyző
			  

























Tisztelt Képviselő-testület!

A polgármester illetményét, tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) határozza meg. A törvény szabályai 2017. január 1-jei hatállyal módosultak, a polgármester illetményalapját az államtitkár illetménye képezi.

A főállású polgármester illetményét illetve a társadalmi megbízatású polgármester tiszteletdíját az Mötv. 71. §-a meghatározza, a Képviselő-testületnek mérlegelési jogköre nincs. A Képviselő-testület a törvénymódosítás alapján határozatban rögzíti a polgármestert megillető illetményt a Magyar Államkincstár értesítése céljából.

Mötv.
71. § (1) A főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, és vezetői illetménypótlékából álló illetményének összegével. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult. 
(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.
(3) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.
(4) A polgármester illetménye a (2) bekezdésben meghatározott összeg 
b) 40%-a az 501-1500 fő lakosságszámú település polgármestere esetében;
(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

Az államtitkár illetményének összege:  997.170 Ft

Ez alapján a társadalmi megbízatású polgármesterek illetménye illetve tiszteletdíja, költségtérítése az alábbiak szerint állapítható meg:

	
	Főállású polgármester
	Társadalmi megbízatású polgármester 

	
	illetménye
	költségtérítése (15 %)
	tiszteletdíja
	költségtérítése (15 %)

	500  fő és az alatti  (30 %)
	299.151.- Ft
	44.873.- Ft
	149.575.- Ft
	22.436.- Ft

	
	
	
	
	




Határozati javaslat

1.  Sáska   község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (5) bekezdése értelmében  Kovács Nándor    polgármester tiszteletdíját 2017. január 1. napjától havi 149.575.-ft-ban azaz Egyszáz-negyvenkilencezer-ötszázhetvenöt   forintban állapítja meg.  

2. Sáska   község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdése értelmében Kovács Nándor     polgármester költségtérítését 2017. január 1 napjától havonta 22.436.- Ft, azaz Huszonkettőezer-négyszázharminchat    forintban állapítja meg.  
Megbízza a jegyzőt hogy intézkedjen a polgármester havi járandóságának rendszeres kifizetése érdekében.

Határidő: folyamatos
Felelős: Takács Lászlóné jegyző 

Sáska, 2017. január 19. 

								Takács Lászlóné
								        jegyző 

Az alpolgármester tiszteletdíjának megállapítása

Magyarország helyi önkormányzatairól szóló 2011. évi CLXXXIX. törvény 80. §-a a következők szerint szabályozza a társadalmi megbízatású alpolgármester tiszteletdíjának megállapítását: 

(2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.
(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

A társadalmi megbízatású polgármester tiszteletdíja 149.575 .-ft., ennek 90 %-a 134.617.-ft. 2014. október 17-én az alpolgármester tiszteletdíja 70 %-ban lett megállapítva, költségtérítése pedig a tiszteletdíj 15 %-ában került meghatározásra.(52.353.-ft. és 7852.-ft) Az alpolgármester tiszteletdíjáról  lemondott.

Határozati javaslat

1. Sáska   község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (2) bekezdése értelmében Konkoly Norbert   alpolgármester tiszteletdíját 2017. január 1. napjától havi  104.702- Ft-ban   állapítja meg.  

2. Sáska   község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 80. § (3) bekezdése értelmében Konkoly Norbert   alpolgármester költségtérítését 2017. január 1 napjától havonta  15.705- Ft-ban  állapítja meg.  
Megbízza a jegyzőt, hogy intézkedjen a polgármester havi járandóságának rendszeres kifizetése érdekében.


Határidő: folyamatos

Felelős: Takács Lászlóné jegyző 

Kérem a Tisztelt Képviselő-testületet, hogy a polgármester és alpolgármester tiszteletdíjára és költségtérítésére vonatkozó döntést meghozni szíveskedjenek.

Sáska , 2017. január 19.

Kovács Nándor  
[bookmark: _GoBack]  polgármester 

